བྲག་ཕུག་དེའི་ཐོག་གི་བྲག་ངོས་གཟར་མོ་ན་བྱ་རྒོད་ཀྱི་ཚང་ཡོད་ཟེར་བའང་བདེན་པ་འདུག་སྟེ།བྲག་ཁུང་གི་སྒོ་ཁ་ན་བྱ་བྲུན་རེད་ཅེས་དཀར་ཆག་ཆག་ཅིག་མཐོང་ཐུབ་པར་མ་ཚད།སྐབས་སྐབས་སུ་བྱ་རྒོད་རེ་གཉིས་ཡར་འཕུར་མར་འཕུར་བྱེད་བཞིན་འདུགདེ་ཚོ་ལ་ཐག་རིང་ནས་བལྟས་པའམ་པར་དུ་བླངས་པ་ཙམ་ལས་ཟུར་དུ་བཅར་ཐབས་མེད།གཡས་ཕྱོགས་ཀྱི་བྲག་ངོས་ན་ཡོད་པའི་འཚམས་ཁང་རྙིང་པ་དེ་ནི་བྲག་དཀར་གཡུང་དྲུང་རིན་པོ་ཆེའི་སྒྲུབ་ཕུག་རེད།དེ་ན་ཆ་མ་ཚང་བའི་མིའི་ཀེང་རུས་ཤིག་ཡོད་རེད་ཟེར།ཁ་དར་མང་པོས་གཡོགས་པ་ལ་བལྟས་ན་ཡུལ་མི་ཚོས་ལྷག་ཏུ་དད་པ་བྱེད་ཚུལ་ཤེས།